Henry Edward Diesen
Store norske leksikon,Samfunn,Forsvar og sikkerhet,Militære biografier,Norske militære biografier
Henry Edward Diesen var en norsk marineoffiser med kontreadmirals grad, med tjeneste under de to verdenskrigene, inklusive som kommanderende admiral for den norske marinen ved starten av andre verdenskrig.
I mellomkrigstiden var Diesen aktiv, både som redaktør for Hortens avis (1919–1920) og som medlem av kommunestyret i Borre kommune (1920–1923), og formann i Borre Høire (1926–1932). Utdanning Diesen ble offiser i 1903, og uteksaminert fra øverste avdeling ved Sjøkrigsskolen i 1905, og ble premierløytnant i 1906. På grunn av et begrenset antall stillingshjemler i Marinen, søkte han først arbeid i hanadelsfåten hvor han var fra 1906 til 1908 og fra 1909 til 1911.Deretter, i årene 1912 til 1913, studerte han elektroteknikk og forbrenningsmaskiner ved Technische Universität i Berlin. Dette var et ledd i forberedelsene til tjeneste om bord i de nye tysk-produserte ubåtene han deretter skulle tjenestegjøre på. Karriere Under første verdenskrig (1914-1918) tjenestegjorde Diesen på en rekke forskjellige fatøytyper: kanonbåt, torpedojager og undervannsbåt. Han ble i 1917 utnevnt til kaptein.I mellomkrigstiden tjenestegjorde han som fartøyssjef, og avsluttet sin sjøtjeneste i 1929 som nestkommanderende på panserskipet Tordenskjold. Fra 1930 til 1936 tjenestegjorde han som nestkommanderende ved Marinens mineskole, til han fra 1937 ble beordret som sjef for 3. Sjøforsvarsdistrikt, i Nord-Norge.I 1938 ble han utnevnt til kommanderende admiral. Denne utnevnelsen ble i samtiden knyttet til Diesens tidligere politiske engasjement, og hans støtte, som høyere marineoffiser, til Nygaardsvold-regjeringens nøytralitetspolitikk. Hans faglige vurderinger tilsa en større og raskere oppbygging av Forsvaret enn hva regjering og storting besluttet, men han ledet Sjøforsvaret med en pragmatisk praksis, tilpasset de politiske og økonomiske realiteter.Under andre verdenskrig fulgte Diesen konge og regjering i eksil i Storbritannia. Der fortsatte han som Sjøforsvarets øverste sjef, og prioriterte reetableringen av norske sjøstridskrefter og deltakelsen på alliert side i krigen. Han gikk etter eget ønske av som kommanderende admiral i august 1941, etter en uoverensstemmele med statsminister Nygaardsvold over prioriteringer ved bruk av regjeringens fly fra Sverige til England. Deretter, fra 1941 til 1944, var Diesen norsk krigskommissær i USA, også med ansvar for rekruttering.Etter krigen var Diesen sjef for Marinekommando Vestlandet til 1947, da han gikk av med pensjon. Les mer i Store norske leksikon Henry Diesen i Norsk biografisk leksikon Sjøforsvaret Norge under andre verdenskrig